48. ΑΝΑΓΚ. ΝΟΜΟΣ υπ' αριθ. 594 της 19/22 Οκτ. 1968 (ΦΕΚ Α' 245) Περί εξουσιοδοτήσεως του Υπουργού των Οικονομικών προς σύναψιν δανείου μετ' αλλοδαπών Τραπεζών. Άρθρον μόνον.-1.Εξουσιοδοτείται ο Υπουργός των Οικονομικών όπως, δια λογαριασμόν του Ελληνικού Δημοσίου, και δια την χρηματοδότησιν Έργων Αναπτύξεως του Προγράμματος Δημοσίων Επενδύσεων, συνάψη παρά μιας ή περισσοτέρων αλλοδαπών Τραπεζών, εν όλω ή τμηματικώς, δάνειον μέχρι ποσού Ευρωδολλαρίων 40.000.000 ορίζων κατά την κρίσιν του τον χρόνον, το επιτόκιον ή τον τρόπον του προσδιορισμού του επιτοκίου και τους λοιπούς όρους του δανείου και αναλαμβάνων την υποχρέωσιν της καταβολής υπό του Δημοσίου παντός εξόδου ή επιβαρύνσεως του δανειστού λόγω του δανείου. 2.Η δανειακή σύμβασις, η εγγύησις της Τραπέζης της Ελλάδος ως και τα εκδοθησόμενα ομόλογα εις ουδένα φόρον ή τέλος, ουδέ χαρτοσήμου, υπόκεινται. Το κεφάλαιον του δανείου, οι τόκοι ως και αι λοιπαί οφειλαί απηλλαγμέναι παντός φόρου ή τέλους, ως και χαρτοσήμου, θα καταβάλλωνται, ευθύς ως καθίστανται απαιτητά, εις ελευθέρως μεταβιβάσιμα δολλάρια Η.Π.Α. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 